Latvijas Nacionālais enerģētikas un klimata plāns 2030. gadam

# 2.pielikums

# Indikatīvā ERAF un KF sasaiste ar Plānu

**1.tabula. Indikatīvā informācija par kopīgo ERAF un Kohēzijas fonda rezultātu rādītāju atbilstību Plāna rādītājiem[[1]](#footnote-1)**

| **Politikas mērķis** | **EFAF un KF fondu rezultāti** | **Plāna rezultāti[[2]](#footnote-2)** |
| --- | --- | --- |
| **1. Viedāka Eiropa, veicinot inovatīvas un viedas ekonomiskās pārmaiņas** | RKR[[3]](#footnote-3)01 – Atbalstītajās struktūrās izveidotās darbvietas  RKR 102 RKR 02 – Publisko atbalstu papildinošās privātās investīcijas (tai skaitā: dotācijas, finanšu instrumenti) RKR 03 – MVU, kas ievieš produktu vai procesu inovāciju RKR 04 – MVU, kas ievieš tirgvedības vai organizatorisku inovāciju RKR 05 – MVU, kas inovē sava uzņēmuma iekšienē RKR 06 – Eiropas Patentu birojam iesniegtie patentu pieteikumi RKR 07 – Preču zīmju un dizainparaugu pieteikumi  RKR 08 – Publiskā un privātā sektora koppublikācijas | * Inovatīvu produktu apgrozījums * Inovatīvu uzņēmumu īpatsvars * Augsto tehnoloģiju nozaru eksporta īpatsvars * Reģistrēto intelektuālā īpašuma vienību skaitsun ieņēmumi no tiem * Zinātnē nodarbināto skaits * Pētniecībā un inovācijā ieguldītais un piesaistītais ārvalstu finansējums |
| RKR 11 – Jaunu publisko digitālo pakalpojumu un lietotņu lietotāji RKR 12 – Uzņēmumu izstrādāto jauno digitālo produktu, pakalpojumu un lietotņu lietotāji RKR 13 – Uzņēmumi, kas panākuši augstu digitālo intensitāti |
| RKR 17 – 3 gadus veci uzņēmumi, kas joprojām darbojas tirgū RKR 18 – MVU, kuri izmanto inkubatora pakalpojumus vienu gadu pēc inkubatora izveides RKR 19 – Uzņēmumi ar lielāku apgrozījumu  RKR 25 – Pievienotā vērtība uz vienu darbinieku atbalstītajos MVU |
| **2. Zaļāka Eiropa ar zemām oglekļa emisijām, veicinot tīru un taisnīgu enerģētikas pārkārtošanu, “zaļas” un “zilas” investīcijas, aprites ekonomiku, pielāgošanos klimata pārmaiņām un risku novēršanu un pārvaldību** | RKR 26 – Gada primārās enerģijas patēriņš (tai skaitā: mājokļi, sabiedriskās ēkas, uzņēmumi, citi)  RKR 29 – Aplēstās siltumnīcefekta gāzu emisijas | * Energoresursu kopējais patēriņš (kopā un atsevišķās tautsaimniecības nozarēs) * Kopējais enerģijas galapatēriņš (kopā un atsevišķās tautsaimniecības nozarēs); * Ēku skaits, kurās ir veikti energoefekvitātes uzlabošanas pasākumi; * Veiktie energoefektivitātes pasākumi uzņēmumos; * Nodrošinātais enerģijas galapatēriņa ietaupījums; * Īpatnējais siltumenerģijas patēriņš ēkās; * SEG emisiju apjoms |
| RKR 31 – Kopējā saražotā atjaunojamā enerģija (tai skaitā: elektroenerģija, siltumenerģija) RKR 32 – papildu darbības jauda, kas uzstādīta atjaunojamai enerģijai | * Kopējā saražotā atjaunojamā enerģija * AER īpatsvars saražotās elektroenerģijas apjomā * AER īpatsvars centralizētās siltumapgādē un aukstumapgādē * AER īpatsvars transportā * AER jauda |
| RKR 33 – Viedajiem tīkliem pieslēgtie lietotājiRKR 34 – Viedo tīklu projektu izvēršana | * Viedajiem tīkliem pieslēgtie lietotāji * Rekonsutruētie vai jaunuzbūvētie tīkli; |
| RKR 35 – Iedzīvotāji, kuri gūst labumu no pretplūdu pasākumiem RKR 36 – Iedzīvotāji, kuri gūst labumu no pasākumiem aizsardzībai pret meža ugunsgrēkiem RKR 37 – Iedzīvotāji, kuri gūst labumu no pasākumiem aizsardzībai pret klimatiskām dabas katastrofām (kas nav plūdi un meža ugunsgrēki)  RKR 96 – Iedzīvotāji, kuri gūst labumu no pasākumiem aizsardzībai pret neklimatiskiem dabas riskiem un ar cilvēka darbību saistītiem riskiem | Attiecas uz Plāna aptvēruma tiktāl, cik tas skar pielāgošanās klimata pārmaiņām jautājumus |
| RKR 41 – Iedzīvotāji, kuri pieslēgti uzlabotai ūdensapgādei  RKR 42 – Iedzīvotāji, kuri pieslēgti vismaz sekundārainotekūdeņu attīrīšanai RKR 43 – Ūdens zudumi sadales sistēmās publiskai ūdens piegādei | Attiecas uz Plāna aptvērumu tiktāl, cik tas skar SEG emisiju samazināšanu no notekūdeņu apsaimniekošanas |
| RKR 103 - atsevišķi savāktie atkritumi RKR 47 – pārstrādātie atkritumi RKR 48 – pārstrādātie atkritumi, ko izmanto par izejvielām | Attiecas uz Plānu tiktāl, cik tas skar SEG emisiju samazināšanu no aktritumu apsaimniekošanas |
| RKR 50 – Iedzīvotāji, kuri gūst labumu no gaisa kvalitātes pasākumiem  RKR 95 – Iedzīvotāji, kuriem ir piekļuve jaunai vai modernizētai zaļajai infrastruktūrai pilsētu teritorijās  RKR 52 – Sanētā zeme, ko izmanto apzaļumotām teritorijām, sociālajiem mājokļiem un ekonomiskām vai kopienas darbībām | Attiecas uz Plāna aptvērumu tiktāl, cik Plāns skar gaisa piesārņojuma emisiju samazināšanu |
| RKR 62 – Videi draudzīgajā sabiedriskajā transportā pārvadāto pasažieru skaits  RKR 63 - Jaunu vai modernizētu tramvaju un metro līniju gada lietotāji RKR 64 – Atdalītas veloinfrastruktūras lietotāju skaits gadā | Videi draudzīgajā sabiedriskajā transportā pārvadāto pasažieru skaits |
| **3. Ciešāk savienota Eiropa, uzlabojot mobilitāti un reģionālo IKT savienotību** | RKR 55 – Jaunuzbūvēto, rekonstruēto vai modernizēto autoceļu lietotāji  RKR 56 – Laika ietaupījums no uzlabotas autoceļu infrastruktūras  RKR 101 – Laika ietaupījums no uzlabotas dzelzceļa infrastruktūras | * Jaunuzbūvēto, rekonstruēto vai modernizēto autoceļu garums |
| RKR 58 – Pa atbalstītajiem sliežu ceļiem gadā pārvadāto pasažieru skaits RKR 59 – Pa dzelzceļu pārvadātās kravas RKR 60 – Pa iekšējiem ūdensceļiem pārvadātās kravas | * Pa dzelzceļā pārvadāto pasažieru skaits; * Pa dzelzceļu pārvadāto kravu skaits |

**2. tabula. Tematiskie veicinošie nosacījumi, ko piemēro ERAF, ESF+ un Kohēzijas fondam[[4]](#footnote-4)**

| **Politikas mērķis** | **Konkrētais mērķis** | **Veicinošā nosacījuma nosaukums** | **Veicinošā nosacījuma izpildes kritēriji** | **Veicinošā nosacījuma sasaiste ar Plānu, tā izvērtējums Plānā** |
| --- | --- | --- | --- | --- |
| **1. Viedāka Eiropa, veicinot inovatīvas un viedas ekonomiskās pārmaiņas** | ERAF  Visi šā politikas mērķa konkrētie mērķi | Valsts vai reģionālas viedās specializācijas stratēģijas laba pārvaldība | Viedās specializācijas stratēģiju (-as) balsta uz:   1. inovāciju izplatīšanas, tostarp digitalizācijas, trūkumu aktuālu analīzi; 2. tādas reģionālās/valsts kompetentās iestādes vai struktūras pastāvēšanu, kas ir atbildīga par viedās specializācijas stratēģijas pārvaldību; 3. monitoringa un novērtēšanas rīkiem, kas paredzēti, lai vērtētu virzību uz stratēģijas mērķu sasniegšanu; 4. uzņēmējdarbības potenciāla atklāšanas procesa efektīvu darbību; 5. darbībām, kas nepieciešamas, lai uzlabotu valstu vai reģionālās pētniecības un inovācijas sistēmas; 6. rūpniecības restrukturizācijas darbībām; 7. starptautiskās sadarbības pasākumiem. | Plānā iekļautā inovāciju, pētniecības un dekarbonizācijas dimensija) |
| **2. Zaļāka Eiropa ar zemām oglekļa emisijām, veicinot tīru un taisnīgu enerģētikas pārkārtošanu, “zaļas” un “zilas” investīcijas, aprites ekonomiku, pielāgošanos klimata pārmaiņām un risku novēršanu un pārvaldību** | ERAF un Kohēzijas fonds.  Energoefektivitātes pasākumu veicināšana | 2.1. Stratēģiskās politikas satvars, kas atbalsta dzīvojamo un nedzīvojamo ēku renovēšanu energoefektivitātes uzlabošanai | 1. Saskaņā ar Direktīvas 2010/31/ES par ēku energoefektivitāti, lai atbalstītu valsts dzīvojamo un nedzīvojamo ēku fonda renovāciju, ir pieņemta valsts ilgtermiņa renovācijas stratēģija, kas:    1. satur indikatīvus atskaites punktus attiecībā uz 2030. un 2040. gadu un mērķus 2050. gadam;    2. sniedz indikatīvu budžeta resursu izklāstu stratēģijas īstenošanas atbalstam;    3. nosaka efektīvus mehānismus, kas paredzēti, lai veicinātu investīcijas ēku renovācijā. 2. Energoefektivitātes uzlabošanas pasākumi nepieciešamo enerģijas ietaupījumu panākšanai. | Pānā iekļautā energoefektivitātes dimensija |
| ERAF un Kohēzijas fonds.  Energoefektivitātes pasākumu veicināšana  AE veicināšana, investējot ražošanas jaudā | 2.2. Enerģētikas nozares pārvaldība | Ir pieņemts valsts enerģētikas un klimata plāns, un tas ietver:   1. visus Regulas 2018/1999 I pielikuma veidnē prasītos elementus; 2. mazoglekļa enerģijas veicināšanas pasākumiem paredzēto finanšu resursu un mehānismu indikatīvu izklāstu. | Plāna apstiprināšana Ministru kabinetā paredzēta 2019.gada 17.decembrī |
| ERAF un Kohēzijas fonds.  AE veicināšana, investējot ražošanas jaudā | 2.3. Efektīvi veicināt AE izmantošanu dažādās nozarēs un visā ES | Ir sagatavoti pasākumi, kas nodrošina:  1. Atbilstību 2020. gadam saistošajam valsts AER mērķim un ar šim AE īpatsvaram kā pamatscenārijam līdz 2030. gadam vai papildu pasākumu veikšanu, ja pamatscenārijs netiek saglabāts katru gadu saskaņā ar Direktīvu 2018/2001 un un Regulu 2018/1999  2. Saskaņā ar Direktīvu 2018/2001 un Regulu 2018/1999 – AER īpatsvara palielināšana siltumapgādē un aukstumapgādē | Plānā iekļautā dekarbonizācijas dimensijas AER apakšdimensija |
| ERAF un Kohēzijas fonds.  Veicināt pielāgošanos klimata pārmaiņām, risku novēršanu un noturību pret katastrofām | 2.4. Efektīvs katastrofu risku pārvaldības satvars | Ir sagatavots valsts vai reģionālais katastrofu risku pārvaldības plāns, kas atbilst spēkā esošajām stratēģijām attiecībā uz pielāgošanos klimata pārmaiņām un kas ietver:   1. galveno risku aprakstu, kuri novērtēti saskaņā ar Lēmuma Nr. 1313/2013/ES 6. panta a) punkts noteikumiem; apraksts atspoguļo pašreizējos un ilgtermiņa (25 līdz 35 gadi) draudus. Attiecībā uz riskiem, kas saistīti ar klimatu, novērtējums balstās uz klimata pārmaiņu prognozēm un scenārijiem; 2. lai risinātu galvenos identificētos riskus, aprakstu par pasākumiem katastrofu novēršanai, sagatavošanos tām un reaģēšanai. Proporcionāli riskiem un to ekonomiskajai ietekmei, spēju nepietiekamībai[[5]](#footnote-5), efektivitātei un iedarbīgumam, pasākumiem nosaka prioritāti, ņemot vērā iespējamās alternatīvas; 3. informāciju par budžeta un finanšu resursiem un mehānismiem, kas pieejami, lai segtu darbības un uzturēšanas izmaksas, kas saistītas ar novēršanu, sagatavošanos un reaģēšanu. | Attiecas uz Plāna aptvēruma tiktāl, cik tas skar pielāgošanās klimata pārmaiņām jautājumus |
| ERAF un Kohēzijas fonds.  2.5. Veicināt ūdensefektivitāti | Atjaunināts plāns par nepieciešamajām investīcijām ūdensapgādes un notekūdeņu nozarēs | Ir sagatavots valsts investīciju plāns, un tas ietver:   1. Komunālo notekūdeņu attīrīšanas direktīvas (KNAD) 91/271/EEK un Dzeramā ūdens direktīvas (DzŪD) 98/83/EK pašreizējās īstenošanas situācijas novērtējumu; 2. visu publisko investīciju identificēšanu un plānošanu, tostarp indikatīvu izmaksu aprēķinu:    1. kas nepieciešamas, lai panāktu atbilstību KNAD, tostarp prioritārās kārtības noteikšanu attiecībā uz aglomerāciju lielumu un ietekmi uz vidi, norādot investīciju sadalījumu pēc notekūdeņu aglomerācijas;    2. kas nepieciešamas, lai īstenotu DzŪD (Dzeramā ūdens direktīvu 98/83/EK);    3. kas nepieciešamas, lai apmierinātu vajadzības, kuras izriet no ierosinātās pārstrādāšanas (COM(2017)753 final), jo īpaši ņemot vērā pārskatītos kvalitātes parametrus, kas sīki izklāstīti I pielikumā; 3. esošās notekūdeņu un ūdensapgādes infrastruktūras, tostarp tīklu, atjaunošanai nepieciešamo investīciju aprēķinu, kas balstīts uz to vecumu un nolietojuma plāniem; 4. norādi par iespējamiem publiskā finansējuma avotiem, ja nepieciešams papildināt lietotājiem piemērotās maksas. | Attiecas uz Plāna aptvērumu tiktāl, cik tas skar SEG emisiju samazināšanu no notekūdeņu apsaimniekošanas |
| ERAF un Kohēzijas fonds.  2.6. Attīstīt (pāriet uz) aprites ekonomiku, investējot atkritumu nozarē un resursu efektivitātē | Atjaunināts atkritumu apsaimniekošanas plāns | Saskaņā ar 28. pantu Direktīvā 2008/98/EK, kas grozīta ar Direktīvu ES 2018/xxxx, ir sagatavots(-i) atkritumu apsaimniekošanas plāns(-i), kas aptver visu dalībvalsts teritoriju un ietver:   1. pašreizējās atkritumu apsaimniekošanas situācijas attiecīgajā ģeogrāfiskajā vienībā analīzi, tostarp radīto atkritumu veidu, daudzumu un avotu, un to nākotnes attīstības novērtējumu, ņemot vērā to pasākumu paredzamo ietekmi, kas noteikti saskaņā ar 29. pantu Direktīvā 2008/98/EK, kas grozīta ar Direktīvu 2018/xx/ES, izstrādātajās atkritumu novēršanas programmā(-ās); 2. esošo atkritumu savākšanas shēmu novērtējumu, tostarp dalītas savākšanas materiālo un teritoriālo segumu un pasākumus tās darbības uzlabošanai, kā arī novērtējumu par jaunu savākšanas shēmu nepieciešamību; 3. investīciju nepietiekamības novērtējumu, kas pamato papildu vai uzlabotas atkritumu apsaimniekošanas infrastruktūras nepieciešamību, un informāciju par pieejamajiem ienākumu avotiem darbības un uzturēšanas izmaksu segšanai; 4. informāciju par turpmāk ierīkojamo atkritumu apstrādes objektu vietas izvēlei izmantojamajiem kritērijiem un to jaudu. | Attiecas uz Plānu tiktāl, cik tas skar SEG emisiju samazināšanu no aktritumu apsaimniekošanas |
| ERAF un Kohēzijas fonds.  2.6. Veicināt zaļo infrastruktūru pilsētvidē un samazināt piesārņojumu | Prioritārās rīcības plāns nepieciešamajiem saglabāšanas pasākumiem, kuriem nepieciešams Savienības līdzfinansējums | Ir sagatavots prioritārās rīcības plāns saskaņā ar Direktīvas 92/43/EEK 8. pantu, un tas ietver:   1. visus elementus, kas prasīti prioritārās rīcības plāna 2021.–2027. gadam veidnē un par kuriem vienojusies Komisija un dalībvalstis; 2. prioritāro pasākumu identifikāciju un finansiālo vajadzību aplēses. | Attiecas uz Plāna aptvērumu tiktāl, cik Plāns skar gaisa piesārņojuma emisiju samazināšanu |
| **3. Ciešāk savienota Eiropa, uzlabojot mobilitāti un reģionālo IKT savienotību** | ERAF un Kohēzijas fonds.  3.2. Izveidot ilgtspējīgu, klimatnoturīgu, intelektisku, drošu un intermodālu *TEN-T*  3.3. Attīstīt ilgtspējīgu, klimatnoturīgu, intelektisku un intermodālu mobilitāti valstu, reģionu un vietējā līmenī, ietverot uzlabotu piekļuvi *TEN-T* un pārrobežu mobilitāti | Visaptveroša transporta plānošana atbilstošajā līmenī | Ir sagatavots esošās un plānotās infrastruktūras multimodāla kartēšana līdz 2030. gadam, un tā:   1. ietver plānoto investīciju ekonomisko pamatojumu, kura pamatā ir pamatīga pieprasījuma analīze un satiksmes modelēšana, kurā būtu jāņem vērā dzelzceļa liberalizācijas paredzamā ietekme; 2. atspoguļo gaisa kvalitātes uzlabošanas plānus, jo īpaši ņemot vērā valstu dekarbonizācijas plānus; 3. ietver investīcijas *TEN-T* pamattīkla koridoros, kas definēti Regulā (ES) 1316/2013, saskaņā ar attiecīgajiem *TEN-T* darba plāniem; 4. attiecībā uz investīcijām ārpus *TEN-T* pamattīkla nodrošina papildināmību, reģioniem un vietējām kopienām sniedzot pietiekamu savienojamību ar *TEN-T* pamattīklu un tā mezgliem; 5. nodrošina dzelzceļu tīkla savstarpēju izmantojamību, izmantojot *baseline-3* atbilstošas *ERTMS,* aptveros un aptverot vismaz Eiropas izvēršanas plānu; 6. veicina multimodalitāti, nosakot multimodālo vai pārkraušanas kravu un pasažieru termināļu un aktīvo mezglu vajadzības; 7. ietver pasākumus, kuru mērķis ir sekmēt alternatīvas degvielas saskaņā ar attiecīgajiem valstu politikas satvariem; 8. ietver ceļu satiksmes drošības risku novērtējumu saskaņā ar esošajām valstu ceļu satiksmes drošības stratēģijām, kā arī attiecīgo ceļu un to posmu kartēšanu un attiecīgo investīciju prioritāro secību;   sniedz informāciju par budžeta un finanšu resursiem, kas attiecas uz plānotajām investīcijām un nepieciešami esošās un plānotās infrastruktūras darbības un uzturēšanas izmaksu segšanai. | Plāna dekarbonizācijas un energoefektivitātes dimensijas.  Detalizēti pasākumi un to izvērtējums ir iekļaujami transporta attīstības politikas plānošanas dokumentos |
| **4. Sociālāka Eiropa, īstenojot Eiropas sociālo tiesību pīlāru** | ERAF  4.3. Palielināt marginalizētu kopienu, migrantu un nelabvēlīgā situācijā esošo grupu sociāli ekonomisko integrāciju, izmantojot integrētus pasākumus, tostarp mājokļa un sociālo pakalpojumu jomā.  ESF  4.3.1 Veicināt aktīvu iekļaušanu, tostarp lai veicinātu vienlīdzīgas iespējas un aktīvu līdzdalību un uzlabotu nodarbināmību | Valsts stratēģiskās politikas satvars sociālās iekļaušanas un nabadzības mazināšanas jomā | Ir sagatavots valsts stratēģiskās politikas satvars sociālās iekļaušanas un nabadzības mazināšanas jomā, un tas ietver:   1. uz pierādījumiem balstītus secinājumus par nabadzību un sociālo atstumtību, tostarp par bērnu nabadzību, bezpajumtniecību, teritoriālo un izglītības segregāciju, ierobežotu piekļuvi pamatpakalpojumiem un infrastruktūrai, un par neaizsargāto personu īpašajām vajadzībām; 2. pasākumus, ar ko novērš un apkaro segregāciju visās jomās, tostarp nodrošinot pienācīgu ienākumu atbalstu, un ietver iekļaujošu darba tirgu un piekļuvi kvalitatīviem pakalpojumiem, kas paredzēti neaizsargātām personām, tostarp migrantiem; 3. pasākumus pārejai no institucionālās aprūpes uz aprūpi vietējā kopienā;   kārtību, kādā nodrošina, ka tā izstrādi, īstenošanu, uzraudzību un pārskatīšanu veic ciešā sadarbībā ar sociālajiem partneriem un attiecīgajām pilsoniskās sabiedrības organizācijām. | Plānā iekļautie nosacījumi enerģētiskās nabadzības mazināšanai |

Ekonomikas ministrs R. Nemiro

Valsts sekretārs Ē.Eglītis

1. COM (2018) 375: Priekšlikums EIROPAS PARLAMENTA UN PADOMES REGULA, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu

   Vienošanās par rādītāju sarakstu vēl nav panākta, tāpēc iespējams tie var būtiski mainīties [↑](#footnote-ref-1)
2. Rezultātu mērvienības kā Plāna projektā noteikts [↑](#footnote-ref-2)
3. RKR: Reģionālās politikas kopīgais rezultātu rādītājs. [↑](#footnote-ref-3)
4. COM (2018) 375: Priekšlikums EIROPAS PARLAMENTA UN PADOMES REGULA, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu IV pielikums

   Jaunākā publiski pieejamā versija - <https://eur-lex.europa.eu/legal-content/EN/TXT/PDF/?uri=CONSIL:ST_11149_2019_ADD_1&from=LV>

   Šeit iekļauti tikai tie nosacījumi, kas attiecas uz Plānu [↑](#footnote-ref-4)
5. Kā novērtēts riska pārvaldības spēju izvērtējumā, kas prasīts Lēmuma Nr. 1313/2013 6. panta c) punktā. [↑](#footnote-ref-5)